[pic] | EUROOPA ÜHENDUSTE KOMISJON |

Brüssel 29.1.2008

KOM(2008) 52 lõplik

2006/0197 (COD)

KOMISJONI TEATIS EUROOPA PARLAMENDILE, vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühist seisukohta, milles käsitletakse ettepanekut võtta vastu Euroopa Parlamendi ja nõukogu määrus, millega asutatakse Euroopa Innovatsiooni- ja Tehnoloogiainstituut

2006/0197 (COD)

KOMISJONI TEATIS EUROOPA PARLAMENDILE, vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühist seisukohta, milles käsitletakse ettepanekut võtta vastu Euroopa Parlamendi ja nõukogu määrus, millega asutatakse Euroopa Innovatsiooni- ja Tehnoloogiainstituut

1. TAUST

Ettepaneku Euroopa Parlamendile ja nõukogule edastamise kuupäev (dokument KOM/2006/604/lõplik – 2006/0197 (COD)): | 20. oktoober 2006 |

Euroopa Majandus- ja Sotsiaalkomitee arvamuse kuupäev: 2007/C 161/06 | 14. märts 2007 |

Üldise seisukoha vastuvõtmise kuupäev (dokument 11058/07) | 25. juuni 2007 |

Euroopa Parlamendi arvamus esimesel lugemisel: | 26. september 2007 |

Poliitilise kokkuleppe vastuvõtmine: | 23. november 2007 |

Ühise seisukoha vastuvõtmine: | 21. jaanuar 2008 |

2. KOMISJONI ETTEPANEKU EESMÄRK

Lissaboni strateegia taustal on Euroopa Innovatsiooni- ja Tehnoloogiainstituut (EIT) uus algatus, mille eesmärk on tugevdada Euroopa Liidu ja liikmesriikide innovatsioonivõimet, viies omavahel kokku teadmistekolmnurga eri valdkondade väljapaistvaimad esindajad. Instituudist saab kõrgekvaliteedilise innovatsiooni lipulaev ning etalon akadeemilisuse, teadustegevuse ja ettevõtluse ühendamisel, et võimaldada Euroopal tulemuslikumalt toime tulla globaliseeruva, teadmistepõhise maailmamajanduse probleemidega. Instituudi tegevus korraldatakse teadmis- ja innovaatikakogukondade (ülikoolide, teadusorganisatsioonide, äriühingute ja muude innovatsiooniprotsessi sidusrühmade partnerlus) kaudu. Neid juhib, koordineerib ja hindab juhatus, mis koosneb äri-, kõrgharidus- ning teadusringkondade kõrgetasemelistest esindajatest. Äriringkondade kaasatus kõigil strateegilistel ja töötasanditel on algatuse nurgakivi.

3. MÄRKUSED ÜHISE SEISUKOHA KOHTA

3.1 Üldmärkus ühise seisukoha kohta

Ühise seisukoha tekst on sisuliselt ja suurel määral kooskõlas komisjoni ettepanekuga ja seepärast võib seda täielikult toetada.

3.2 Ühise seisukoha kokkulepe

Ühine seisukoht valmis pingeliste institutsioonidevaheliste läbirääkimiste tulemusel, pärast komisjoni 19. septembri 2007. aasta ettepanekut finantsraamistiku läbivaatamiseks ning Euroopa Parlamendi 26. septembril 2007 vastuvõetud resolutsiooni Euroopa Innovatsiooni- ja Tehnoloogiainstituudi kohta.

Sellega seoses on mitteametlikel ja tehnilistel koosolekutel välja toodud kompromissivõimalused paljudes olulistes õigusloomega seotud küsimustes. Samal ajal on nõukogu eelarvekomitees ja eelarvepädevate institutsioonide kahe haru vahel toimunud arutelud EIT (ja Galileo süsteemi) rahastamise üle.

20. novembril 2007 kinnitas tööstuse, teadusuuringute ja energeetikakomisjoni esimees pr Angelika Niebler parlamendi nõusolekut 14. novembril 2007 COREPERis kokkulepitud teksti ja komisjoni avaldusega (kui saavutatakse kokkuleppe EIT rahastamise kohta – vt allpool).

Konkurentsivõime nõukogu saavutas poliitilise kokkuleppe EIT asutamise kohta reedel, 23. novembril 2007. Samal ajal saavutasid nõukogu ja Euroopa Parlament Galileo ja EIT rahastamise kohta kokkuleppe, mille kohaselt eraldatakse ajavahemikul 2008–2013 innovatsiooni- ja tehnoloogiainstituudile 309 miljonit eurot.

Läbirääkimiste peamised teemad, mille kohta saavutati kokkulepe, on järgmised:

Haridusalane mõõde: Üksmeel saavutati kõrgharidusasutuste määratluse ning kraadide ja diplomite küsimuses.

Teadmis- ja innovaatikakogukondade osalemine ühenduse programmides (põhjendus 17 ja artikkel 14):

Artikli 14 teksti muudeti, et vältida ootust, et kõiki teadmis- ja innovaatikakogukondade halduskulusid (mis võivad olla märkimisväärselt suured) tuleks tingimata rahastada ühenduse eelarvest.

Osalevate riikide määratlus (artikkel 2 mõisted): Vastuseks Euroopa Parlamendi ettepanekule kustutati ühisel kokkuleppel sõna „ Euroopa ”, kuivõrd Euroopa mõõdet tugevdati artikli 7 lõikes 3.

EIT märgis (põhjendus 12 ja artikkel 8): Saavutati kompromiss Euroopa Parlamendi ja nõukogu seisukoha vahel (kohustuslik või vabatahtlik kasutamine).

„Katseetapi” mõiste (põhjendus 24 ja artikkel 19): asendati „ esialgse etapiga ”.

Esimeste teadmis- ja innovaatikakogukondade valdkonnad (põhjendus 24): Vastuseks parlamendi taotlusele oli nõukogu nõus lisama põhjendusse 24 „ taastuvenergia ” ja „ järgmise põlvkonna info- ja sidetehnoloogia ”.

Esimeste teadmis- ja innovaatikakogukondade valikuperioodi pikkust (põhjendus 24 ja artikkel 18) lühendati vastuseks Euroopa Parlamendi taotlusele 18 kuuni (24-lt).

Hindamine ja komisjoni ettepanekud määruse muutmiseks (artikli 16 lõige 3): Lepiti kokku, et viide komisjoni võimalusele „ vajadusel ” määrust muuta peab olema seotud EIT hindamisega.

Tugistruktuuri loomine (lisa artikkel 6): Läbirääkimiste kestel ilmnes vajadus lisada määrusse säte tugistruktuuri ettevalmistamise kohta. Kaasseadusandjate nõusolekul analüüsis komisjon eri võimalusi ja jõudis järeldusele, et parim lahendus oleks lisada põhikirja uus artikkel, mis võimaldaks komisjonil teha ajutiselt EIT nimel õiguslikke ja finantsalaseid otsuseid, kuni juhatus nimetab ametisse direktori.

Valimiskomitee (põhikirja artikkel 1) : Et rõhutada valimiskomitee erakorralist laadi, lepiti kokku, et seda kasutatakse ainult esimese juhatuse liikmete määramiseks.

Vastuseks parlamendi taotlusele, kes soovis valimismenetluse muutmist avatumaks ja informatiivsemaks (parlamendi ja nõukogu suhtes), lisati nõukogu protokollile järgmine komisjoni avaldus:

Komisjon teavitab nõukogu ja Euroopa Parlamenti valimiskomitee liikmekandidaatide nimetamisest ja valimiskomitee volitustest.

Komisjon teavitab nõukogu ja Euroopa Parlamenti kriteeriumidest, millest valimiskomitee lähtub esimeste juhatuse liikmete valimisel avatud konsultatsiooniprotsessi järgides.

Komisjon teavitab Euroopa Parlamenti ja nõukogu viivitamatult nende valimisprotsesside tulemustest, mida valimiskomitee rakendab esimeste juhatuse liikmete ametissenimetamisel ja juhatus rakendab järgnevate juhatuse liikmete ametissenimetamisel.

Komisjon annab Euroopa Parlamendile ja nõukogule ühe kuu valimisprotsesside tulemuste teadmiseks võtmiseks. Pärast seda nimetab komisjon juhatuse liikmed ametisse.

Komisjon teavitab nõukogu ja Euroopa Parlamenti juhatuse poolt valitud esimehest. Pärast esimehe valimist ja enne tema ametisseasumist võib toimuda arvamustevahetus temaga.

4. KOKKUVÕTE

Ühine seisukoht vastab komisjoni esialgse ettepaneku eesmärkidele. Seepärast toetab komisjon ühise seisukoha teksti.